Diari Oficial de la Generalitat Valenciana


Sumari del DOGV 8611, del 12-08-2019 (2019/8134)

DECRET 176/2019, de 2 d'agost, del Consell, de creació Col·legi d'Educació Infantil i Primària Número 2 de Rafelbunyol, per desglossament del Col·legi d'Educació Infantil i Primària Verge del Miracle.
--------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8611

Data del DOGV
:   12-08-2019

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2019/8134


Data del document
:   02-08-2019

Organisme emissor
:   Conselleria d'Educació, Cultura i Esport

Tipus de document
:   Decret

Descriptors 

:   * Conselleria d'Educació, Cultura i Esport
    * Conselleria d'Educació, Cultura i Esport
    * centre d'ensenyament

DECRET 176/2019, de 2 d'agost, del Consell, de creació Col·legi d'Educació Infantil i Primària Número 2 de Rafelbunyol, per desglossament del Col·legi d'Educació Infantil i Primària Verge del Miracle. [2019/8134]  
S'ha constatat la necessitat de crear un col·legi d'Educació Infantil i Primària, per desglossament del Col·legi d'Educació Infantil i Primària Verge del Miracle, de Rafelbunyol, ateses les raons d'interés general i la necessitat d'oferir un nou punt de servei educatiu en la localitat que permeta regularitzar l'escolarització de l'alumnat, a fi d'oferir una educació de la màxima qualitat i cobertura, garantir una escolarització de l'alumnat en les millors condicions possibles, i atendre les noves infraestructures de la localitat; cal tindre en consideració també l'optimització de tots els recursos per a la impartició de cadascun dels distints nivells educatius.   
  
El nou centre educatiu compta amb instal·lacions adequades i reuneix els requisits establits per la normativa bàsica.  
El Decret 233/1997, de 2 de setembre, del Govern Valencià va aprovar el Reglament orgànic i funcional de les escoles d'Educació Infantil i dels col·legis d'Educació Primària.  
En conseqüència, d'acord amb l'article 17 de la Llei orgànica 8/1985, de 3 de juliol, reguladora del dret a l'educació, l'article 1 del Decret 233/1997, i l'article 28.c de la Llei 5/1983, de 30 de desembre, de la Generalitat, del Consell, a proposta del conseller d'Educació, Cultura i Esport, amb la deliberació prèvia del Consell en la reunió de 2 d'agost de 2019  
  
DECRETE  
  
Article 1. Creació del centre  
Es crea, per desglossament del Col·legi d'Educació Infantil i Primària Verge del Miracle, codi 11187606, el centre docent següent:  
- Província: València  
- Localitat: Rafelbunyol  
- Denominació: Col·legi d'Educació Infantil i Primària Número 2  
- Codi: 23802579  
€ Titular: Generalitat  
- Domicili: C/ de José Luis Caso, núm. 1   
- Composició: 6 unitats d'Educació Infantil i 12 unitats d'Educació Primària  
- Capacitat: 150 llocs escolars d'Educació Infantil i 300 d'Educació Primària  
  
Article 2. Inici d'activitats  
1. El centre iniciarà les seues activitats en el curs escolar 2019-2020, i oferirà 6 unitats d'Educació Infantil (segon cicle) i 12 unitats d'Educació Primària.  
2. En el curs 2019-2020 els llocs de treball seran els següents:  
- 8 mestres d'Educació Infantil.  
- 11 mestres d'Educació Primària.  
- 2 mestres d'Educació Primària, d'idioma estranger: anglés.  
  
- 2 mestres d'Educació Primària, Educació Física.  
- 1 mestre o mestra d'Educació Primària, Música.  
- 1 mestre o mestra especialista de Pedagogia Terapèutica.  
- 1 mestre o mestra especialista d'Audició i Llenguatge.  
3. El centre impartirà el Programa d'ensenyament en valencià i el Programa d'educació plurilingüe i intercultural, d'acord amb el calendari d'aplicació de la Llei 4/2018, de 21 de febrer, de la Generalitat, per la qual es regula i promou el plurilingüisme en el sistema educatiu valencià.  
4. A l'efecte d'escolarització, aquest centre s'adscriu a l'IES de Rafelbunyol, codi de centre 58534821.  
  
Article 3. Composició del centre desglossat  
1. El Col·legi d'Educació Infantil i Primària Verge del Miracle, codi 94843888, en el curs escolar 2019-2020, oferirà 7 unitats d'Educació Infantil (segon cicle) i 18 unitats d'Educació Primària, 1 d'aquestes habilitada.   
2. En el curs 2019-2020, els llocs de treball del centre seran els següents:  
- 9 mestres d'Educació Infantil.  
- 16 mestres d'Educació Primària.  
- 3 mestres d'Educació Primària, d'idioma estranger: anglés.   
  
- 3 mestres d'Educació Primària, Educació Física.  
- 2 mestres d'Educació Primària, Música.   
- 2 mestres d'Educació Especial, Pedagogia Terapèutica.  
  
- 1 mestre o mestra d'Educació Especial, Audició i Llenguatge.   
  
DISPOSICIONS ADDICIONALS  
  
Primera. Inscripció   
Aquest centre s'inscriurà en el Registre de Centres Docents de la Comunitat Valenciana.  
  
Segona. Personal adscrit al centre nou  
El personal docent amb destinació definitiva en el Col·legi d'Educació Infantil i Primària Verge del Miracle que, com a conseqüència del desglossament, s'adscriga al centre Col·legi d'Educació Infantil i Primaria núm 2 de Rafelbunyol, mantindrà l'antiguitat que posseïa en el seu centre d'origen, d'acord amb la disposició addicional tercera del Reial decret 1364/2010, de 29 d'octubre, pel qual es regula el concurs de trasllats d'àmbit estatal entre personal funcionari dels cossos docents previstos en la Llei orgànica 2/2006, de 3 de maig, d'Educació, i altres procediments de provisió de places a cobrir per aquests.  
  
  
Tercera. Equip directiu  
La Direcció Territorial d'Educació, Cultura i Esport de València nomenarà l'equip directiu del centre de nova creació, de conformitat amb el que s'estableix en l'article 137 de la Llei orgànica 2/2006, de 3 de maig, d'Educació, i l'article 17. 3) del Decret 233/1997.  
  
  
Quarta. Ràtio  
El nombre màxim d'alumnat per aula, unitat o professorat s'establirà d'acord amb la normativa bàsica i el Decret 59/2016, de 13 de maig, del Consell, pel qual es fixa el nombre màxim d'alumnat i la jornada lectiva del personal docent en els nivells no universitaris regulats per la Llei orgànica d'Educació en els centres no universitaris de la Comunitat Valenciana  
  
Cinquena. Manteniment i vigilància de les instal·lacions  
L'Ajuntament de Rafelbunyol assumirà la conservació, el manteniment i la vigilància de l'edifici escolar del centre docent, de conformitat amb el que s'estableix en la disposició addicional quinzena de la Llei orgànica 2/2006.  
  
DISPOSICIONS FINALS  
  
Primera. Habilitació  
S'autoritza la persona titular de la conselleria competent en matèria d'educació a desenvolupar aquest decret, així com per a modificar la configuració del centre.  
  
Segona. Efectes  
Aquest decret produirà efectes des de l'endemà de la publicació al Diari Oficial de la Generalitat Valenciana.  
  
València, 2 d'agost de 2019  
  
El president de la Generalitat,  
XIMO PUIG I FERRER  
  
El conseller d'Educació, Cultura i Esports  
VICENT MARZÀ I IBAÑEZ